**ОТЧЕТ**

**за осъществената контролна дейност от РИОСВ-Пазарджик**

**за месец март 2024 г.**

През **м. март 2024 г.** експертите и специалистите на РИОСВ-Пазарджик извършиха **105** проверки в **92** обекта, от които **69** са планови и **36** извънредни. В рамките на осъществения контрол са дадени **28** предписания за отстраняване на констатирани несъответствия и предприемане на мерки. За периода са предприети действия по **10** сигнала.

 През м. март експерти на РИОСВ-Пазарджик участваха в ДПК за строеж в гр. Велинград, в комисия за оглед на състоянието и проводимостта на река Марица, в землищата на с. Синитово и с. Огняново по заповед на Областния управител, в две областни и в две общински епизоотични комисии по заповед на Областния управител и на кмета на община Пазарджик за открити огнища на птичи грип и африканска чума по свинете, в две заседания на ОбЕСУТ при Община Пазарджик, в заседания на ОбЕСУТ при Община Септември и в две заседания на комисия по чл. 17 при ОД „Земеделие“.

 **Административнонаказателна дейност**

През м. март 2024 г. не са констатирани административни нарушения на екологичното законодателство. Няма съставени АУАН, издадени наказателни постановления (НП), или сключени споразумения.

През м. март 2024 г. няма наложени санкции по реда на чл. 69 от ЗООС, както и ПАМ.

Събраните през м. март суми от РИОСВ-Пазарджик по наложени глоби и санкции са в общ размер 261.64 лева, от които няма по чл. 69 от ЗООС. От тях, 80.00 лева са от платени глоби /имуществени санкции по НП за нарушения на екологичното законодателство и влезли в сила НП / по транзитната сметка, а 181.64 лв. са събрани от НАП.

**Акценти от извършената месечна контролна дейност**

Изпълнение на годишния план за контролна дейност за 2024 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* спазване на законодателството (ЗБР) при осъществяване на съгласувано ИП;
* участие в две областни и в две общински епизоотични комисии по заповед на Областния управител и на кмета на община Пазарджик за открити огнища на птичи грип и африканска чума по свинете;
* участие в комисия за оглед на състоянието и проводимостта на река Марица, в землищата на с. Синитово и с. Огняново по заповед на Областния управител на област Пазарджик;
* изготвен и съгласуван оперативен план за съвместна дейност между РИОСВ – Пазарджик и РД ПБЗН-Пазарджик за опазването на защитените територии (ЗТ) – изключително държавна собственост през пожароопасния сезон на 2024 г.;
* Подпомагане на други институции в сферата на природозащитното законодателство - изготвени справки, поискани от институции (Районно управление на МВР-Велинград, Южноцентрално държавно предприятие - Смолян и др.;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

 **Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2024 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **47;**
* Проверки по Закон за водите - **10;**
* Проверки по Закон за почвите - **2;**
* Проверки по прилагане разпоредбите на ЗЧАВ - **8;**
* Комплексни проверки на дружества с КР - **2**;
* Комплексни проверки на дружества без КР - **5**;
* Проверки по прилагане на гл. 6 на ЗООС **- 7;**
* Контрол по ЗБР и ЗТЗ - **20**;
* Проверки по Закон за лечебните растения - **1**;
* Проверки по ЗЗВВХВС - **2;**
* Проверки по ЗООС **-** други **- 1;**

 **Планови комплексни проверки на обекти без комплексно разрешително:**

* „ПМБ Индъстрис“ООД, гр. Пазарджик, ул.“Мильо Войвода“ № 18 – площадка №1 за третиране на неопасни отпадъци (рециклиране на пластмасови отпадъци). Проверка по фактор „отпадъци“ и компонент „води“. Проверени са условията, поставени в регистрационния документ за извършване на дейности по третиране на отпадъци. Констатира се, че условията се спазват. Взета е водна проба от последната ревизионна шахта на обекта, преди включване на отпадъчните води в канализационната мрежа на гр. Пазарджик. Резултатите от направените физико-химични анализи показват превишение на МДК по показател „неразтворени вещества“, съгласно Наредба № 7 от 14.11.2000 г. за условията и реда за заустване на производствени отпадъчни води в канализационните системи на населените места. Предстои съставяне на АУАН.
* „Бул рос Груп“ ЕООД, с. Говедаре, общ. Пазарджик – площадка за третиране на неопасни отпадъци, събиране, съхраняване и механично филтруване на хранителни мазнини. Проверката е по фактор ,,отпадъци“ и ,,екологична отговорност“. Констатира се изпълнение на всички условия в издадения документ по чл. 35 от ЗУО, на изискванията и разпоредбите на ЗУО и на ЗОПОЕЩ.
* „Репак груп“ ЕООД, гр. Пазарджик – площадки за дейности по третиране на неопасни отпадъци. Проверка по фактор „отпадъци“ и компонент „води“. Спазват се условията, поставени в документа по чл. 35 от ЗУО. Не са констатирани несъответствия. При направения оглед на площадките не са констатирани разливи и течове на отпадъчни води. Не са давани предписания на оператора.
* „Екоинвест“ ЕООД, гр. Пазарджик – площадка за третиране на отпадъци. Проверка по фактор „отпадъци“ и компонент „води“. Не са констатирани нарушения и несъответствия към момента на проверката. Взета е водна проба от ревизионна шахта, находяща се на обекта. Резултатите от лабораторните анализи не са готови.
* ДП „Национална компания железопътна инфраструктура” - гр. Белово, общ. Белово – контрол по изпълнението на условията и плана за мерките по чл. 96, ал. 1, т. 8 (предишна т. 6) от ЗООС от решение по ОВОС №6-6/2014 г., издадено от министъра на ОСВ за ИП „Модернизация на железопътна линия София-Пловдив в участъка Елин Пелин-Септември” по преработен вариант С на трасето на железопътна линия. При извършената комплексна проверка не е констатирано неизпълнение на поставените условия и мерките от решение по ОВОС № 6-6/2014 г. на етап „По време на строителството“. Дадено е предписание с конкретен срок за изпълнение, касаещо почистване на съоръжението за събиране на битово-фекални отпадъчни води (БФОВ), находящо се на временна площадка с бетонов възел на фирмата-подизпълнител „Дуйгу Таахют Ве Иншаат Аноним Ширкети Кчт“ от специализирана фирма. Предписанието е изпълнено.

 **Атмосферен въздух** – през м. март по ЗЧАВ и подзаконовите нормативни актове са извършени 8 проверки - 5 планови и 3 извънредни. Дадени са 9 предписания. Експертите от направлението взеха участие в 1 комплексна проверки на обект без КР и в 1 проверка на оператор с издадено КР - спазват се поставените в КР условие № 9 - емисии в атмосферата и условие № 12 - шум.

 Взето е участие в ДПК за строеж „Реконструкция на открита разпределителна уредба (ОРУ) 110 kV на подстанция Велинград 110/20 kV, гр. Велинград, ПИ с идентификатор 10450.4.47, м. Устието/Мандова кория с възложител „Електроенергиен системен оператор“ ЕАД.

 Във връзка със заповед № РД-204/18.03.2024 г. на министъра на ОСВ е взето участие в проверка на инсталация за производство на бетон и бетонови изделия и производство на продукти от сух кварцов пясък в гр. Сливен, стопанисвана от „Динас“ АД. Констативен протокол от извършената проверка на място е изготвен от експерти на РИОСВ-Стара Загора.

 **По ЗЧАВ и подзаконови нормативни актове:**

 **Планови проверки**

 По Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници, са извършени проверки на: цех за галванични покрития в с. Драгор, общ. Пазарджик, на цех за детски играчки в с. Ивайло, общ. Пазарджик и на обект за търговия и преразфасоване на препарати за растителна защита в гр. Пазарджик. На обектите в с. Драгор и гр. Пазарджик е проверено и оборудването, заредено с флуорсъдържащи парникови газове. В цеха за детски играчки в с. Ивайло е извършена и проверка по Наредба №7 за норми за допустими емисии на летливи органични съединения, изпускани в околната среда, главно в атмосферния въздух в резултат на употребата на разтворители в определени инсталации, както и на използваните лакове за нанасяне на покрития. Дадени са 6 предписания, 3 от които са изпълнени. Предстои последващ контрол за изпълнение на останалите.

 По Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини, са извършени проверки на бензиностанции в гр. Велинград и гр. Септември. Извършвани са веднъж годишно проверки на системите за улавяне на бензиновите пари, съответстващи на Етап II на УБП. Резултати от проверките са отразени в дневници, налични в обектите. Дадени са 2 предписания за заверка на дневниците от РИОСВ-Пазарджик, които са изпълнени в срок.

 **Извънредни проверки**

 Извършен е последващ контрол на дадено предписание на оператор на предприятие за производство и ремонт на вагони и колооси в гр. Септември за вдигане височината на две изпускащи устройства, съобразно чл. 4, ал. 3 от Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници. При проверката се установи, че предписанието е изпълнено.

 Извършена е проверка по сигнал за замърсяване с прах на уличното платно и колите от дейността на цех за производство на пелети на бул. „Ал. Стамболийски“ № 119 в гр. Пазарджик. При проверката на място визуално не се установи изпускане на трици и прах от изпускащото устройство на сушилната, извън границите на производствената площадка. Не е установено замърсяване с прах и трици по покрива на производствената сграда, по навес, намиращ се в имота, както и по покрива на съседно хале. При извършения оглед се констатира, че стените на производственото хале са с частично нарушена цялост. От източната страна на халето, върху открити площи, край циклона и стените на халето, има наличие на трици. На оператора са дадени предписания за почистване на откритата част на имота и за възстановяване целостта на стените на производственото хале. Предстои последващ контрол.

 Във връзка с получен сигнал за пушек и задушлива миризма от дърводелски цех в гр. Велинград се извърши проверка на място, при която се установи, че в дърводелската работилница се извършва производство на интериорни врати и за отопление се използва котел на твърдо гориво-дърва за огрев, с топлинна мощност 58,1 kW. В момента на проверката котелът не работи и няма изпускане на вредни вещества (замърсители) в атмосферния въздух от изпускащото устройство на неподвижния източник. Котелът е с топлинна мощност под 500 kW и за него няма определени норми за допустими емисии по чл. 21, ал. 1 от Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници. Извън границите на производствената площадка органолептично не се усещат неприятни миризми. Дадено е предписание за представяне на документация в РИОСВ-Пазарджик.

 **По Закона за защита от шума в околната среда (ЗЗШОС)**

 Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 53 неподвижни източника (54 изпускащи устройства) на 7 обекта, намиращи се в гр. Пазарджик, гр. Пещера и с. Варвара, общ. Септември. Анализът на резултатите показва, че са спазени емисионните норми.

 Извършена е оценка на годишния доклад на резултатите от СНИ на инсталация за производство на енергия от отпадъци и биомаса в гр. Пещера за 2023 г. и за м. февруари 2024 г. Анализът на резултатите показва, че са спазени емисионните норми, определени в издаденото КР на оператора.

 От директора на РИОСВ-Пазарджик е утвърден броят и разположението на точки за вземане на проби/извадки за извършване на регламентирани измервания на неподвижен източник на емисии по чл. 11, ал. 2 от Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от неподвижни източници.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или пък предлагани на по-ниски цени. Изготвена е справка за първото тримесечие на 2024 г.

 Извършено е валидиране на подадени годишни отчети на оператори на оборудване и ползватели в Информационната система за флуорсъдържащи парникови газове.

 Във връзка с промяна на адресна регистрация на инсталация за фармацевтични продукти, е извършено вписване в регистъра по чл.30л от ЗЧАВ и е издадено удостоверение за регистрация.

 На основание чл. 20, ал. 7 от Наредба № 7 от 2003 г. за норми за допустими емисии на летливи органични съединения, изпускани в околната среда в резултат от употребата на разтворители в определени инсталации, са утвърдени с решение 4 ПУР.

 Заверени са 3 дневника по чл. 14д, ал. 4 от Наредба № 16/1999 г.

 Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през м. март са изготвени 4 становища, 5 становища по ГДОС и 1-други.

**Води** – през отчетния период от експертите в направлението са извършени 10 проверки на 10 обекта, от които 7 планови /по Закона за водите / и 3 извънредни - 1 по сигнал и 2 за последващ контрал на дадени предписания. Експертите от направлението взеха участие в 4 проверки на обекти без КР и в 2 проверки на обекти с КР.

Извършените планови проверки са по заповед РД 955/19.12.2023 г. на МОСВ за провеждане на емисионен контрол. Взети са водни проби за анализ от следните обекти: „ВиК П“ЕООД, гр. Панагюрище – ПСОВ за битово-фекални води, „Бе пет“ ЕООД, с. Величково – крайпътен комплекс на АМ Тракия, „Гео марк 2020“ ЕООД, с. Свобода – ТМСИ. За отстраняване на отклонения от технологичния режим на работа на съоръженията и предприемане на превантивни мерки са дадени 3 предписания. Предстоят проверки за изпълнението им.

Всички протоколи от проведен собствен мониторинг на отпадъчни води са въведени в информационната система за управление на водите.

 Извънредни проверки:

По дадено предписание за почистване на събирателната камера за нефтопродукти на ЛПСОВ-тип мазниноуловител на автомивка в гр. Велинград. При проверката се констатира, че съоръжението е почистено. Предписанието е изпълнено.

Извършена е проверка по сигнал за нерегламентирано заустване в к.к. Цигов чарк. При извършения оглед на място се констатира, че в имота има изградени три къщи за гости, които не са въведени в експлоатация. За отпадъчните води от вилните сгради е изградена ЛПСОВ с биологична и пневматична аерация. Съоръжението не работи. В момента на проверката не се констатира заустване или изтичане на отпадъчни води от обекта. Дадени са две предписания на собственика на имота. Предстои последващ контрол.

Извършен е последващ контрол по дадено предписание за почистване на отводнителен канал от тревиста растителност на автомивка на АМ Тракия, с. Гелеменово, общ. Пазарджик. При проверката се констатира, че отводнителният канал е почистен от растителност и утайки. Предписанието е изпълнено.

Във връзка с постъпили ИП за провеждане на процедури по ОВОС и ЕО са изготвени 2 становища по компонент „Води“.

 **Почви –** презотчетния период са извършени 2 планови проверки и е взето участие в комплексна проверка на обект с издадено комплексно разрешително (КР).

Извършена е планова проверка на площадка с „Б-Б“ кубове, разположена на територията на депо за ТБО на община Пазарджик. Констатира се, че всичките 5 (пет) ,,Б-Б“куба са в добро техническо състояние. Няма разпрашаване или изтичане на негодни за употреба ПРЗ извън съоръженията. Площадката е заградена и охраняема. Не се усеща неприятна миризма.

Извършена е планова проверка на склад № 120 за съхранение на негодни за употреба ПРЗ в землището на с. Смилец, стопанисван от община Стрелча. Установи се, че складът е в сравнително добро техническо състояние. Не се констатира изливане или разпрашаване на ПРЗ извън сградата на склада, заключен, но неохраняем. В близост не се усеща неприятна миризма.

Експертът от направлението взе участие в комплексна проверка на оператор с издадено комплексно разрешително (КР) - ,,Биовет“ АД, гр. Пещера - основна площадка. Проверено е изпълнението на Условие 13 ,,Опазване на почвите и подземните води от замърсяване“. Констатира се изпълнение на всички точки от условието и спазване на разпоредбите на Закона за почвите и Закона за опазване на земеделските земи.

**Биологично разнообразие и НЕМ** – през м. март експертите и специалистите от направление БРЗТЗ извършиха 22 проверки в 12 обекта, в т.ч. 16 планови, 6 извънредни и 18 обхода. В рамките на осъществявания контрол няма дадени предписания.

През отчетния период са извършени 10 планови проверки и 18 обхода в резервати „Купена“ и „Мантарица“, при които не са констатирани нарушения. В резерват „Купена“, с цел опазване режима, е проведена съвместна извънредна проверка с представители на Зонално жандармерийско управление (ЗЖУ)-Пловдив. Няма установени нарушения и нарушители.

При планова проверка в ЗМ „Огняновско-Синитевски рид“ не са установени нарушения на забраните в заповедта за обявяване.

Във връзка с постъпил сигнал на „зелен“ телефон са извършени две извънредни проверки (една от тях съвместно с представители на БД ИБР) на коригиран участък от река Марица, представляващпоземлен имот (ПИ) с идентификатор66559.50.1, по кадастралната карта и кадастралните регистри (КККР) на с. Синитово, общ. Пазарджик, обл. Пазарджик (номер по КВС 000067). Констатирано е, че при осъществяването на ИП „Възстановяване на проектните параметри на корекцията на река Марица и почистване на храстовидна и дървесна растителност в землищата на село Хаджиево, село Огняново, село Синитово, село Мирянци и град Пазарджик“, е извършено извозване на изкопания материал извън речното легло, без за тази дейност да е проведена процедура по оценка за съвместимост по реда на чл. 31, ал. 1 от *Закона за биологичното разнообразие* (ЗБР). Предстои събиране на допълнителна информация за изясняване на обстоятелствата по сигнала и предприемане на административно – наказателни мерки (съставяне на АУАН).

След сигнал за изкопни дейности във водоем, намиращ в землището на с. Звъничево, общ. Пазарджик, е извършена извънредна проверка. Предстои събиране на допълнителна информация за изясняване на обстоятелствата по сигнала.

При участие в планова комплексна проверка за изпълнение на поставени условия в решение по ОВОС № 6-6/2014 г. на министъра на ОСВ на ИП "Модернизация за железопътна линия София - Пловдив в участъка Елин Пелин - Септември по преработен вариант С на трасето на железопътната линия", земл. Септември, с възложител ДН НКЖИ, по компонент Биологично разнообразие не са установени нарушения.

Не са установени нарушения при четирите планови проверки на общински пазари, цветарски магазини и зоомагазин в гр. Пазарджик и гр. Велинград.

След постъпило запитване от гражданин за вида на храната на отглеждан вълк в зоологическа градина „Острова“ в гр. Пазарджик е извършена извънредна проверка на място. Констатирано е, че животното е в добро състояние и му се дава храна, съгласно дажбена таблица, изготвена от специалист с необходимата професионална квалификация в областта на зооинженерството и зоотехниката. Няма констатирани нарушения.

За отчетния период е получен един сигнал за защитен вид в безпомощно състояние (градска лястовица). Предприети са действия, съгласно чл. 39, ал. 2, ал. 2 от *Закона за биологичното разнообразие* и ранената птица е изпратена за лечение в спасителен център.

За противопожарния сезон през 2024 г. е изготвен и съгласуван оперативен план за съвместна дейност между РИОСВ – Пазарджик и РДПБЗН-Пазарджик за опазването на защитените територии (ЗТ) – изключително държавна собственост.

През м. март, фотоизложбата за отбелязване на 55 годишнината от обявяването на резерват „Мантарица“ беше представена пред служители от МОСВ и Регионални инспекции по околната среда и водите.

Експертите от направлението взеха участие в пет (5) комисии – три (3) по заповед на Областния управител и две (2) по заповед на кмета на община Пазарджик.

Във връзка с текущи процедури, от експертите в направлението са изготвени: 37 писма по реда на чл. 2, ал. 2 от *Наредбата за ОС*, 8 вътрешни становища, 3 Решения по ОС, 4 отговора на запитвания от граждани, 3 становища по ЗДОИ, 10 други писма и справки, проведени са 10 консултации с граждани.

Попълнена е информация в Единната информационна система НАТУРА 2000 за издадени до момента административни актове, процедирани от РИОСВ-Пазарджик.

Постигнат ефект от контролната и превантивната дейност: предотвратяване и отстраняване на нарушения в защитени територии и защитени зони, осигурена е пожарната безопастност в ЗТ – изключителна държавна собственост, решен e проблем, свързан със защитен вид в безпомощно състояние, чрез подпомагане на други институции в сферата на природозащитното законодателство е постигнато опазване на околната среда, процедурите по постъпили преписки от граждани и институции се провеждат в регламентираните срокове и при спазване на екологичното законодателство.

**Отпадъци -** през м. март 2024 г. по ЗУО са извършени **47** проверки в **45** обекта, от които **26** са планови и **21** извънредни. Дадени са **14** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

 **Планови проверки:**

Извършени са планови проверки във връзка с изпълнение задълженията на кмета на община Батак и на община Лесичово по чл. 19, ал. 3, т. 10 и по чл. 19, ал. 3, т. 7 , т. 9 и т. 11 от ЗУО. Общините имат изготвен морфологичен анализ на състава и количеството на битовите отпадъци през 2019 г. Дадени са предписания на кметовете на двете общини да предприемат необходимите действия за извършване на морфологичен анализ на количествата и състава на битовите отпадъци, образувани на територията на общината съгласно изискванията на чл. 28 а от Наредба № 7/2013г. за реда и начина за изчисляване и определяне размера на обезпеченията и отчисленията, изисквани при депониране на отпадъците. На община Лесичово е дадено предписание да се организира разделното събиране на опасните битови отпадъци, извън обхвата на наредбите по чл. 13, ал. 1 от ЗУО и предаването им за оползотворяване и обезвреждане съгласно изискванията на чл. 19, ал. 3, т. 9 от ЗУО. Срокът на предписанието не е изтекъл.

Извършена е планова проверка на депо за ТБО на община Велинград. Извършената техническа рекултивация е с добро качество и в съответствие с одобрения работен проект и Наредба №26/1996 г. за рекултивация на нарушени терени. Към момента се изпълнява втори етап от биологичната рекултивация - тялото на депото е засято с тревни смески, които са подходящи за района и надморската височина. Не се констатира нерегламентирано изхвърляне на отпадъци върху тялото на депото и/или в близост до него. Предстоят грижи за посева, включващи торене, поливане и косене.

Извършени са планови проверки на депата за ТБО на община Стрелча и община Лесичово. Приключила е биологичната рекултивация. Полагат се необходимите грижи за рекултивираните площи, включващи косене и подхранване на растителността върху тялото на депото. Не се констатира нерегламентирано депониране на отпадъци и замърсяване с такива върху тялото на депото и в съседни имоти. Предстоят следексплоатационни грижи, съгласно изискванията на чл. 44 от Наредба №6/2013 г., включващи и мониторинг и наблюдение на параметрите на околната среда. Предстои мониторинг на повърхностни и подземни води, съгласно одобрения работен проект за рекултивация - част мониторинг на ТБО на община Лесичово.

Извършена e планова проверка на общински път с.Огняново-с.Синитово-с. Мирянци на територията на община Пазарджик по чл. 19, ал. 3, т. 12 от ЗУО относно задълженията на общините за поддържане на чистотата на общинската пътна инфраструктура. Констатирано е замърсяване с леки фракции от опаковки вдясно и вляво, в прилежащите територии на общинския път на изхода на с. Огняново, в посока с. Синитово. Дадено е предписание на кмета на община Пазарджик с определен срок за почистване на замърсените с отпадъци терени. След изтичането му РИОСВ ще извърши последващ контрол.

Извършена е планова проверка на площадка за третиране на отработени катализатори в гр. Пазарджик. Действието на издаденото разрешение е прекратено по заявление на управителя на дружеството. На площадката не се констатира наличие на отпадъци. Съоръженията са демонтирани.

Извършени са планови проверки на обекти за производство на дървен материал в гр. Брацигово и в с. Фотиново, общ. Батак. На обекта в гр. Брацигово не се извършва дейност. Дейността е прекратена и търговецът е заличен от търговския регистър. За констатираните пропуски в обекта в с. Фотиново е дадено предписание отчетните книги по отпадъци да се водят по електронен път в НИСО, съгласно изискванията на чл. 11 от Наредба 1/2014 г. за реда и образците, по които се предоставя информация за дейностите с отпадъците, както и реда за водене на публични регистри. Отчетите за предходната година да се представят ежегодно до 31 март на текущата година чрез НИСО, съгласно чл. 23, ал. 1 от същата Наредба.

Извършени са планови проверка на площадка за третиране на ИУМПС в гр. Пазарджик и на площадка за третиране на отпадъци, в т. ч. и на строителни отпадъци в с. Главиница, общ. Пазарджик. Не се констатираха пропуски и нарушения по ЗУО. Изпълняват се условията, поставени в издаденото разрешение за дейности с отпадъци.

Извършени са планови проверки на дружество за третиране на ИУМПС и ОЧЦМ в с. Семчиново, общ. Септември и на дружество за третиране на отработено масло в гр. Пазарджик. Проверени са условията, поставени в документите по чл. 35 по ЗУО. Не са установени несъответствия с нормативната уредба по ЗУО.

 Извършен е планов контрол на площадка за третиране на отпадъчни тонер касети и ИУЕЕО в гр. Пазарджик. За констатирани пропуски е дадено предписание за представяне на документи в РИОСВ в седемдневен срок, което е изпълнено.

Извършени са планови проверки на автосервизи в гр. Пещера и гр. Панагюрище за спазване на нормативните изисквания и недопускане на нерегламентирано изгаряне на отпадъци/отработени масла, ИУГ, за реда и образците, по които се предоставя информация за дейностите по отпадъците, както и за реда за водене на публични регистри, съгласно изискванията на Наредба №1/04.06.2014 г. Не са установени несъответствия с нормативната уредба по ЗУО в автосервиза в гр. Пещера, а обектът в гр. Панагюрище не работи - фирмата е преустановила дейността си.

Извършени са планови проверки за изпълнение разпоредбите на ЗУО на логистичен център в гр. Пазарджик, както и на оранжерия за отглеждане на зеленчуци в с. Мало Конаре и на земеделски производител на зеленчуци в оранжерии в с. Црънча, за спазване на нормативните изисквания и недопускане на нерегламентирано изгаряне на отпадъци в отоплителния сезон. Извършен е контрол по изпълнение на разпоредбите на ЗУО и подзаконовите нормативни актове. Не е констатирано нарушение. Земеделският производител в с. Црънча, общ. Пазарджик е преустановил дейността си.

Извършени са планови проверки на площадки за третиране на ОЧЦМ, ИУМПС, ИУЕЕО, НУБА в гр. Велинград и гр. Пазарджик. На обектите се извършват разрешените дейности по третиране на отпадъци, съгласно притежавания от фирмата документ по чл. 35 от ЗУО. Не са констатирани несъответствия по изпълнение на поставените условия.

Извършена е планова проверка на площадка за събиране, съхраняване и третиране на опасни и неопасни отпадъци в с. Говедаре, общ. Пазарджик. Констатира се изпълнение на условията в издадения документ по чл. 35 от ЗУО, на изискванията и разпоредбите на ЗУО.

**Извънредни проверки:**

Извършени са 3 извънредни проверки на 3 обекта във връзка със заповед на министъра на ОСВ за извършване на проверки на място на площадки №1, №2 и № 3 на дружество, извършващо третиране на отпадъци от пластмаса в гр. Пазарджик. Констатира се, че отпадъкът, предмет на трансграничен превоз, в т.ч. от Италия съответства на отпадък с код 19 12 04 – пластмаса и каучук. Отпадъците с произход – внос, съгласно документите по Регламент 1013(ЕО)/2006 г. и направените записи в отчетните книги в НИСО, са получени на площадка №1. На площадка №2 и №3 се констатираха налични отпадъци с произход – внос. Преместването на отпадъците от една площадка на друга не е отразено в отчетните книги, за което са дадени разяснения.

Извършена е извънредна проверка на община Велинград във връзка с изпълнение на дадени предписания. Изпълнени са 2 предписания за почистване на замърсени с отпадъци терени, дадени на кмета на общината и на директора на ТП ДГС „Алабак“. Почистени от отпадъци са 3 терена територия горска и 2 терена частна и държавна публична собственост на територията на община Велинград.

 Извършена е извънредна проверка на община Стрелча във връзка с подаден в РИОСВ сигнал за изхвърлени строителни отпадъци в регулацията на с. Блатница, в следствие на строително-монтажни работи. При проверката на място не се установи наличие на отпадъци в терените, посочени в сигнала. Същите са почистени своевременно след приключване на СМР от дружеството, извършило ремонт на водопроводната мрежа на селото.

 Извършена е извънредна проверка в с. Жребичко, общ. Брацигово по писмо на ОДМВР-Пазарджик за извършване на съвместни проверки, при която се установи, че в поземлен имот общинска собственост се съхраняват четири ИУМПС. Дадени са предписания на собственика им да представи в РИОСВ-Пазарджик документи за произход на автомобилите, което е изпълнено и за предаване на ИУМПС на лице, притежаващо документ по чл. 35 от ЗУО за тази дейност. Предстои последващ контрол.

Извършена е извънредна проверка по сигнал за замърсяване с отпадъци на р. Чепинска на територията на гр. Велинград и с. Драгиново. В регулационните граници на с. Драгиново, на ул. „Теретово“ се констатира наличие на строителни отпадъци-бордюри и бетонни стълбове от извършени ремонтни дейности от община Велинград на пътната мрежа. Съхраняват се на територията на кметство Драгиново, за да бъдат вложени за направата на улици в селото, прилагайки приоритетния ред (йерархия) при управлението на отпадъците, съгласно чл.6, ал.1 от ЗУО. В гр. Велинград, местност Тодора, се установи възникнало нерегламентирано сметище от битови отпадъци, на площ от около 1 дка. Дадено е предписание на кмета на община Велинград на основание чл. 19, ал. 3, т.15 и във връзка с чл. 55, ал. 1 от ЗУО да организира почистването на замърсения с отпадъци терен и на нерегламентираното сметище. След изтичане на срока на предписанието РИОСВ ще извърши последващ контрол.

Извършена е извънредна проверка по сигнал за изхвърляне на отработено масло в канализацията на гр. Пазарджик от автосервиз на ул. „Иван Клинчаров“. При проверката на място не се установи изхвърлено отработено масло в градската канализация. Пред сервиза има изградена отводнителна канавка, от която отпадъчните води постъпват в каломаслоуловител, който е запълнен. След локалното пречиствателно съоръжение отпадъчните води се заустват в канализационния колектор. При огледа се установи, че извън сервиза се съхранява отработено масло в пластмасово корито и пръстта около него е замърсена с отработено масло. Дадени са предписания да се извърши класификация на отпадъците, образувани от дейността, констатираното извън сервиза отработено масло да се съхранява на подходящо за целта място и замърсената пръст да се почисти, като се изгребе до чиста пръст, както и да се сключи договор с лицензирана фирма и да се извърши почистване на каломаслоуловителя. Дадените предписания са изпълнени.

 Извършена е извънредна проверка за монтиране на трошачно-сортировъчна инсталация в с. Алеко Константиново, общ. Пазарджик във връзка с условия в регистрационния документ по чл. 78 от ЗУО. Не са установени несъответствия с нормативната уредба по ЗУО.

Извършена е извънредна проверка на площадка за третиране и транспортиране на отпадъци в гр. Пазарджик, във връзка с писмо на РЗИ за унищожаване на негодни за употреба лекарства и лекарствени продукти. Издадено е становище за унищожаване на негодни за употреба лекарства и лекарствени продукти.

Извършени са извънредни проверки на земеделски производител в с. Церово, общ. Лесичово и на търговски обект в гр. Пазарджик във връзка с преустановено образуване на отпадъци и провеждане на процедура по чл. 21 на Наредба №2/2014 г. за класификация на отпадъците. При проверката се установи, че е преустановено образуването на отпадъци и не са налични източници за образуване на такива.

Извършена е проверка по сигнал за наличие на части от МПС в частен имот в с. Щърково, общ. Лесичово. При проверката на място се установи, че в имот на ул. „Първа“ № 73, на площ от около 500 кв.м. има наличие на части от МПС - брони, двигатели, гуми и др. В момента на проверката не се извършва разкомплектоване на МПС. Няма наличие на цели МПС, както и купета от такива. На собственика на имота, в чието присъствие е извършена проверката, е дадено предписание да го почисти от установените части и отпадъци от МПС и те да се предадат на лице, което притежава документ по чл. 35 от ЗУО. Предстои последващ контрол.

Извършена е извънредна проверка по жалба от съсобственик на частен имот в гр. Велинград, м. Санаториума, за преминаване на строителна техника през имота на жалбоподателя при извършване на строително-монтажни работи в съседен имот. При проверка на място, извършена в присъствието на жалбоподателя се установи, че е преустановено преминаването през имота и жалбата към момента на проверката е неоснователна.

Извършена е проверка по сигнал за замърсявания с отпадъци в с. Огняново, общ. Пазарджик /препратен по компетентност до община Пазарджик/ за предприемане на действия от общината. При проверка на място се установи, че замърсяванията с отпадъци са почистени и няма наличие на нови замърсявания.

Извършена е извънредна проверка на фирма за галванични покрития на метални детайли и изделия в с. Драгор, общ. Пазарджик по писмо за предоставяне на информация за липса на задължения към ПУДООС. При проверката се установи, че дружеството не извършва внос и не пуска опакована стока на пазара. Няма задължения към ПУДООС.

Извършени са две извънредни проверки на фирми в гр. Велинград по писмо на МОСВ за извършване на проверки на лица, притежаващи документ за третиране на отпадъци от стъклени опаковки за 2021 г. При проверките се установи, че едното дружество не е извършвало дейност, а другото не е приемало и третирало отпадъци от стъклени опаковки през проверявания период и не е представило в ИАОС нулев годишен отчет за третираните отпадъци. Дадено е предписание дружеството да представи в ИАОС нулев годишен отчет за третирани отпадъци от стъклени опаковки за 2021 г., което е изпълнено.

 **Последващ контрол:**

Извършена е последващ контрол на община Септември във връзка с дадено предписание за почистване на замърсени с отпадъци терени в регулацията и извън регулацията на с. Лозен. Проверени са местностите Ашъка, ,Езнето-Енече и Хаджи Капия, където се намира т.нар. ,,Син гьол“. Констатира се изпълнение на даденото предписание. Терените са почистени и не е допуснато последващо замърсяване с отпадъци.

При проверка за последващ контрол в с. Лесичово във връзка с дадено предписание да се почистят констатирани замърсявания с отпадъци, съгл. чл. 19, ал. 3, т. 15 от ЗУО се установи, че предписанието е изпълнено. Замърсяванията са почистени и не са допуснати нови.

 **ОХВ и контрол на риска –** през отчетния период са извършени 2 проверки по ЗЗВВХС (1 планова и 1 извънредна) и 1 извънредна проверка за изпълнение на предписание. Експертът взе участие в две планови комплексни проверки на оператори с издадени комплексни разрешителни (КР).

 Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 4 процедури по глава шеста от ЗООС за инвестиционни предложения, планове и програми и контрол на 8 годишни доклада по изпълнение на условия в КР в частта ОХВ.

 Извършена е извънредна проверка по изпълнение на предписание за почистване на ревизионна шахта на изхода на канализационен колектор в град Пазарджик. Предписанието е изпълнено. Шахтата е почистена и е осигурен свободен отток на отпадъчните води към главния канализационен колектор.

 Извършена е планова проверка по ЗЗВВХС на цех за производство на каучукови изделия в гр. Пазарджик. Проверено е съхранението на употребяваните химикали. Проверени са документи, изискващи се по регламент, закон и подзаконов нормативен акт. Установено, че са спазени условията за съхранение, посочени в информационните листове за безопасност (ИЛБ) и общите и организационни изисквания за съхранение на Наредбата за реда и начина за съхранение на опасни химични вещества и смеси. Операторът поддържа ИЛБ и информация, удостоверяваща изпълнение на съответните изискванията за потребителите по веригата на доставки по Регламент (ЕО) 1907/2006 (REACH). Не е установено наличие на вещества, включени в Регламент (ЕС) 2019/1021 относно УОЗ. Не са установени нарушения.

 Извършена е извънредна проверка по ЗЗВВХС - по сигнал за разсипано вещество с неустановен произход на 58 км. на АМ „Тракия“. Извършен е оглед в участък 57 – 58 км. на АМ Тракия. Установено е, че върху аварийната лента на пътното платно, посока гр. София, има разсипан твърд, лесно трошлив, лек материал с тъмно кафяв цвят, с размери на частиците около 7 мм., видимо приличащ на раздробени дървесни кори. На мястото не са усетени миризми и не се наблюдава запрашаване на въздуха. Разсипаният материал е само на пътното платно. Не са засегнати почви и повърхностни води. Дадено е предписание на Областно пътно управление Пазарджик, след като почисти пътя, да третира събрания материал съгласно ЗУО и да уведоми РИОСВ за предприетите действия. Предписанието е изпълнено.

**КР и екологична отговорност** – през отчетния период е извършена една планова проверка на оператор с издадено комплексно разрешително в рамките на два дни. При проверката на оператор на инсталация за производство на фармацевтични продукти и фуражни добавки с издадено КР №28-Н0-И0-А9-ТГ2/2023 г. не са констатирани несъответствия с условията в издаденото комплексно разрешително и/или с нормативната уредба по околна среда и не са давани предписания.

Извършена е извънредна проверка на инсталация за топене на алуминиеви сплави и леене на детайли в с. Варвара във връзка с писмено потвърждение от страна на РИОСВ - Пазарджик за изпълнение на условия: Условие 10.1.1., Условие 10.2.1 и Условие 10.3.1.5.2 от КР № 628-Н0/2023 г. От проверката е съставен КП № 01-03 от 20.03.2024 г.

Изготвени документи: становище до ИАОС по представен проект на КР за инсталация за галванични покрития в с. Драгор, общ. Пазарджик, изпратена документация от завършила проверка на оператор с КР, писмо до БД ИБР с допълнителна информация, във връзка с определяне на размера на дължимите такси по чл. 194, ал. 1, т. 3 и прилагане разпоредбите на чл. 12, ал. 5 от Тарифата за таксите за водовземане, за ползване на воден обект и за замърсяване, писма и заповед до оператор и БД ИБР за предстояща комплексна проверка.

**Екологична отговорност –** през отчетния период експертът от направлението взе участие в планова годишна комплексна проверка на оператор в с. Говедаре, който попада в приложното поле на ЗОПОЕЩ, тъй като извършва дейности от т. 2 и т. 4 от Приложение № 1 към чл. 3 на ЗОПОЕЩ. Не са констатирани несъответствия и не са давани предписания.

Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ. Изготвени документи: писмо до МОСВ относно Наредба 1 за вида на превантивните и оздравителни мерки в предвидените случаи от ЗОПОЕЩ и за минималния размер на разходите за тяхното изпълнение, писмо до „Холсим кариерни материали“ АД със забележки по съдържанието на представена собствена оценка за възможните случаи на непосредствена заплаха за възникване на екологични щети и на случаи на причинени екологични щети.

**ОВОС и ЕО –** визпълнение на утвърдения план за контролна дейност през м. март са извършени 8 планови проверки (1 комплексна проверка на обект без комплексно разрешително на място и 7 по документи) на поставени условия и мерки в 1 решение по ОВОС, на поставени условия в 3 Решения за преценяване на необходимостта от извършване на ОВОС и 4 проверки относно давността на издадени Решения за преценяване на необходимостта от извършване на ОВОС.

Установено е следното: към момента поставените условия и мерки в решение по ОВОС №6-6/2014 г. (за етап строителство) се изпълняват; не е стартирала реализацията на две ИП, за които са издадени решения № ПК-33-ПР/2021 г. и № ПК-23-ПР/2022 г. за преценяване на необходимостта от извършване на ОВОС; поставеното условие в решение № ПК-33-ПР/2022 г. за преценяване на необходимостта от извършване на ОВОС, е изпълнено; издадени четири решения № ПК-46-ПР/2016 г.; № ПК-47-ПР/2016, № ПК-08-ПР/2017 г. и № ПК-09-ПР/2017 г. за преценяване на необходимостта от извършване на ОВОС са изгубили давност.

През м. март в РИОСВ-Пазарджик постъпиха: 37 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 30 преписки за ИП и 12 преписки за планове и програми, съгласно Приложение 1 и 2 на ЗООС, 9 от които приключиха с краен акт. Издадени са: 6 решения за преценяване на необходимостта от извършване на ОВОС, с характер „да не се извършва ОВОС“, 2 решения за прекратяване на процедура по ОВОС и 1 решение за прекратяване на процедура по ЕО, 3 с указания за следващи действия за провеждане на процедури по преценяване на ОВОС, 1 с указания за следващи действия за провеждане на процедура по преценяване на ЕО, по реда на глава шеста от ЗООС и 1 становище за оценка качеството на доклад за ОВОС, а 28 преписки, от които 18 във връзка с процедура по преценяване на ОВОС и 10 във връзка с процедура по преценяване на ЕО, са още в срок за отговор.

При провеждане на процедурите по ОВОС и ЕО са изпратени общо 119 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

Във връзка с подобряване координацията между институциите е взето участие в две заседания на ОбЕСУТ при Община Пазарджик, заседание на ОбЕСУТ при Община Септември и в две заседания на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

 Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. В резултат на упражнен контрол и дадени предписания от експерти на РИОСВ през м. март са почистени от отпадъци три терена територия горска и два терена частна и държавна публична собственост на територията на община Велинград и площадка в гр. Пазарджик, след прекратяване на дейността на площадката.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. март са* *постановени*: 6 решения за преценяване на необходимостта от извършване на ОВОС, с характер „да не се извършва ОВОС“, 2 решения за прекратяване на процедура по ОВОС, 1 решение за прекратяване на процедура по ЕО и 3 решения по Оценка за съвместимост (ОС).

*За периода са издадени:* 1 разрешение за извършване на дейности по третиране на отпадъци на основание чл. 73, ал. 4 от ЗУО, 1 РД за извършване на дейности по транспортиране на отпадъци на основание чл. 78, ал. 10 от ЗУО, 3 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 1 решение за прекратяване на РД за дейности по третиране на отпадъци на основание чл. 80, ал. 1, т. 1 и 1 решение за прекратяване на РД за дейности по събиране и транспортиране на отпадъци на основание чл. 80, ал. 1, т. 1.

**Обществеността –** през месец март 2024 г. РИОСВ-Пазарджик отговори на 5 заявления за достъп до обществена информация - на едно НПО и на четири физически лица. Заявителите получиха пълен достъп до исканата информация.

През отчетния период РИОСВ-Пазарджик беше организатор, партньор и гост на инициативи, посветени на Световния ден на водата - 22 март. Eксперти на РИОСВ-Пазарджик взеха участие в добри педагогически практики и открити уроци по темата на кампанията „Вода за мир“ в Регионална библиотека „Никола Фурнаджиев“ и ОУ “Проф. Иван Батаклиев“, гр. Пазарджик и ОУ “Неофит Рилски“ в гр. Костандово, общ. Ракитово.

**КОСТАДИН ГЕШЕВ,**

*Директор на РИОСВ-Пазарджик*